b'\n_START_ARTICLE_\nJunior Eurovision Song Contest\n_START_SECTION_\nHistorie og format\n_START_PARAGRAPH_\nDR begynte i 2000 med De unges Grand Prix. Det ble arrangert ytterligere en konkurranse \xc3\xa5ret etter, f\xc3\xb8r den ble utvidet til Skandinavia. I 2003 kj\xc3\xb8pte EBU ideen. Etter en vellykket europeisk finale i 2003, st\xc3\xb8tte EBU p\xc3\xa5 et arrang\xc3\xb8rproblem for Junior Eurovision Song Contest 2004. Den britiske kanalen ITV skulle arrangere konkurransen i Manchester, men avslo p\xc3\xa5 grunn av kanalens \xc3\xb8konomiske situasjon. EBU spurte deretter den kroatiske allmennkringkasteren HRT, men kanalen hadde \xc2\xabglemt\xc2\xbb \xc3\xa5 bestille arenaen der de planla \xc3\xa5 arrangere konkurransen. Med fem m\xc3\xa5neder igjen til konkurransen, endte norske NRK opp med \xc3\xa5 arrangere den i H\xc3\xa5kons Hall i Lillehammer. Etter denne hendelsen bestemte EBU at arrangementet heretter skulle tildeles etter budgivning.  _NEWLINE_Vinneren av konkurransen blir avgjort med seernes SMS- og telefonstemmer samt juryer. Mellom 2003 og 2005 hadde seerne 10 minutter \xc3\xa5 stemme p\xc3\xa5 etter at alle deltakerne har fremf\xc3\xb8rt bidragene sine. Siden 2006 er det lov \xc3\xa5 stemme underveis i showet, og i 2007 og 2008 ble pengene som ble tjent p\xc3\xa5 SMS og telefon, gitt til UNICEF. I 2016 ble resultatet avgjort av to sett med juryer \xe2\x80\x93 ett sett voksenjury og ett sett barnejury.\n_START_SECTION_\nLand\n_START_PARAGRAPH_\nAktive:  Albania,  Armenia,  Aserbajdsjan,  Australia,  Frankrike,  Georgia,  Hviterussland,  Irland,  Israel,  Italia,  Kasakhstan,  Malta,  Nederland,  Nord-Makedonia,  Polen,  Portugal,  Russland,  Serbia,  Ukraina,  Wales_NEWLINE_Ikke aktive:  Belgia,  Bulgaria , Danmark,  Hellas,  Kroatia,  Kypros,  Latvia,  Litauen,  Moldova,  Montenegro,  Norge_NEWLINE_  Romania,  San Marino,  Slovenia,  Spania,  Storbritannia,  Sveits,  Sverige_NEWLINE_Tidligere:  Serbia og Montenegro'